


THE FEAST OF THE 
PRESENTATION OF THE LORD 


February 2--Feast 
God goes to Church 


The various names, meanings, and traditions 
overlapping in today's Feast churn like the 
crystalsin a kaleidoscope, revealing one image 
and then another with every slight rotation 
of the tube. The Presentation of the Lord in 
the Temple is, rotate, also the Purification 
of Mary. But, rotate, it's also known as the 
Meeting of the Lord in the Christian East. 


And, rotate, it's also the Feast of Candlemas, 
marking forty days after Christmas, the 
end of that liturgical season. The multiple 
names and meanings of today's Feast have 
given birth to surprisingly broad and varied 
cultural expressions. The biblical account of 
the Presentation is the source for the “two 
turtle doves” in the carol “The Twelve Days 
of Christmas,” for the sword piercing Mary's 
Immaculate Heart in Catholic iconography, 
for the Fourth Joyful Mystery of the rosary, 
and for the Canticle prayed by all the world's 
priests and nuns every single night of their 
lives. The Presentation is even the remote 
source of the frivolous American folkloric 
tradition of Groundhog Day. 


Behind all of these names and meanings are, 
however, a few fundamental theological facts 
worth reflecting upon. The Lord Jesus Christ, 
forty days after His birth, in keeping with 
the biblical significance of the number forty 
and with Jewish custom, was presented in 
the temple in Jerusalem by His parents, Mary 
and Joseph. Saint Luke's Gospel recounts the 
story. After the Presentation, Jesus was to 
enter the temple again as a boy and later as an 
adult. He would even refer to His own body 
as a temple which He would raise up in three 
days. Jesus's life was a continual self-gift to 
God the Father from the very beginning to 
the very end. His parents did not carry their 
infant Son to a holy mountain, a sacred spring, 
or a magical forest. It was in His temple that 
the God of Israel was most present, so they 
brought their son to God Himself, not just to 
a reflection of Him in nature. 

The extraordinarily beautiful temple in 
Jerusalem, the very building where Jesus 
was presented by His parents, was burned 
and destroyed by a powerful Roman army 
under the future Emperor Titus in 70 A.D. 
It was never rebuilt. A tourist in Rome can, 
even today, gaze up at the marble depictions 
of the sack of the Jerusalem temple carved on 
the inside vaults of the Arch of Titus in the 
Roman Forum. Christianity has never had 
just one sacred place equivalent to the Jewish 
Temple or the Muslims” Kaaba in Mecca. 
Our faith is historical, yes, but it has a global 
reach which does not allow it to be planted in 
just one culture or just one location. Christ is 
destined for all cultures and all times. Every 
Catholic church with the Blessed Sacrament 
is a Holy of Holies, which fully expresses 
the deepest mysteries of our faith. There is 
no strict need to go on pilgrimage to Rome 
or to Jerusalem once in your life. But you 
do have to go on pilgrimage to your local 
parish once a week for Mass. Every Catholic 
church in every place, not just one building 
in one place, encompasses and transmits the 
entirety of our faith. God's hand must have 
been involved in the headship of the Church 
migrating from Jerusalem to Rome in the 
first century. Our Pope does not live in the 
historical cradle of the faith he represents, 
because Saint Peter saw no need to remain in 
Jerusalem in order to be faithful to his Master. 
The Church is where Christ is, Christ is in the 
Holy Eucharist, and the Holy Eucharist is 
everywhere. 


We go to church, as the Jews went to their one 
temple or to their many synagogues, because 


God is more God in a church. And when we 


experience the true God, we experience our 
true selves. That is, we are more us When God 
is more God. God is interpreted according 
to the mode of the interpreter, when He 
is sought in a glowing sunset, a rushing 
waterfall, or a stunning mountain. In nature, 
God is whoever the seeker wants Him to be. 
In a church, however, God is protected from 
misinterpretation. He is surrounded and 
protected by His priests, saints, sacraments, 
music, art, and worship. In a church, God 
is fully clothed, equipped, and armored. He 
can't be misunderstood. So we go to find Him 
there, to dedicate ourselves to Him there, and 
to receive Him there in His Body and in His 
Blood. 


Lord Jesus, as an infant You were brought to the 
temple by Your parents out of religious duty. Help 
all parents to take their duties to God seriously, to 
inculcate their faith in the next generation by their 
words and by their actions, so that the faith will be 
handed on where the faith is first learned - in the 
family and in the home. 


Source: https://mycatholic.life/saints/saints-of-the- 
liturgical-year/february-2-presentation-of-the-lord- 
feast/ 

IKA-2 NG PEBRERO, MIYERKULES IV 


KAPISTAHAN NG PAGDADALA SA PANGINOON SA TEMPLO 


Panalangin sa Umaga 


PASIMULA 


Panginoon, buksan mo ang aking mga labi. 
- At pupurihin ka ng aking bibig. 


PAANYAYA SA PANALANGIN 


Antipona: 8 Halina at sambahin ang Panginoon ng sangnilikha, pumapasok siya sa kanyang 
banal na templo. 


Salmo 95 


Tayo ay lumapit sa “ting Panginoon, Siya ay awitan, 
Ating papurihan ang batong kublihan nati't kalakasan. 
Tayo ay lumapit sa kanyang harapan na may pasalamat, 
Siya ay Purihin ng mga awiting may tuwa at galak. 
(Uulitin ang Antipona) 


Sapagkat ang Diyos ay ang Panginoong napakadakila, 

Ang dakilang Haring higit sa sinuman na binabathala. 

Nasa kanyang palad ang buong daigdig. pati kalaliman, 
Ang lahat ay kanya maging ang mataas nating kabundukan. 
Kanya rin ang dagat at pati ang lupa na kanyang nilalang. 
(Uulitin ang Antipona) 


Tayo ay lumapit, sa kanya'y sumamba at magbigay-galang, 
Lumuhod sa harap nitong Panginoong sa ati” y lumalang. 
Siya ang ating Diyos, tayo ay kalinga niyang mga hirang, 
Mga tupa tayong inaalagaan. 

(Uulitin ang Antipona) 

Ang kanyang salita ay ating pakinggan: 

“Iyang inyong puso'y huwag patigasin, 

Tulad ng ginawa ng inyong mga magulang 

Nang nasa Meriba, sa ilang ng Masa. 

Ako ay tinukso't doon ay sinubok ng inyong magulang, 
Bagamat nakita ang aking ginawang sila” ng nakinabang. 
(Uulitin ang Antipona) 


Apatnapung taon, sa inyong ninuno ako ay nagdamdam, 
Ang aking sinabi, “Sila ay suwail, walang pakundangan 
At ang mga utos ko ay sinuway!” 

Dahil sa galit ko, ako ay sumumpang di sila daratal, 

Sa lupang pangakong aking inilaan.” 

(Uulitin ang Antipona) 


Papuri sa Ama, at sa Anak, at sa Espiritu Santo: 

Kapara noong una, ngayon at magpasawalang hanggan. 
Amen. 

(Uulitin ang Antipona) 


AWIT 


Tayo ay naghahasik, binhi sa kabukiran, 

Ito'y tinutubigan, ng Diyos na mapagmahal, 
Padalang sikat-araw, upang binhi'y mag-uhay, 
Ula't hamog ay dulot, may hanging pang-amihan. 


Siya ang Manlilikha, lahat ay kanyang gawa, 
Malayo ma't malapit, di maikakaila, 

Kahit kulay ng rosas, liwanag man ng tala, 
Siya ang nagbibigay, alay na pagpapala. 


Ga'no pa kaya tayo, na kanyang mga anak, 
Pagkaing kaloob n'ya, bawat araw ay sapat, 
Kaya po, aming Ama, sa iyo'y pasasalamat, 
Sa buhay, kalusuga'y biyayang matatanggap. 

MGA ANTIPONA AT SALMO 


Antipona 1: Nakahanda ako ngayon, O Diyos, ako ay handa na. 


Salmo 108 
(Pagpupuri sa Diyos at paghingi ng tulong) 


Nahahanda ako ngayon, O Diyos, ako ay handa na, 
Na magpuri at umawit ng awiting masisigla, 
Gumising ka, kaluluwa, gumising ka at magsaya! 
Gumising ka't tugtugin mo yaong lumang lira't alpa, 
Tumugtog ka at hintayin ang liwayway ng umaga. 


Sa gitna ng mga bansa kita'y pasasalamatan, 
PANGINOON, ikaw'y pupurihin sa gitna ng mga hirang. 
Pag-ibig mong walang maliw ay abot sa kalangitan, 
Nadarama sa itaas ang lubos mong katapatan. 

Sa langit ay ilagay mo ang taglay mong kabantuga't 

Dito naman sa daigdig ay ang iyong kaningningan. 


Sa taglay mong kalakasan kami sana ay iligtas, 

Upang kaming iyong lingkod ay hindi na mapahamak, 
Dinggin mo ang dalangin ko kapag ako'y tumatawag. 
Sinabi nga nitong Diyos mula sa tronong luklukan, 
“Hahatiin ko ang Siquem, bilang tanda ng tagumpay, 
Paghahati-hatiin ko ang Sucot na kapatagan, 

Matapos na gawin ito'y ibibigay sa hinirang. 


Ang Galaad at Manases, dal'wang dakong ito'y akin, 
Magsisilbing baluti ko itong lugar ng Efraim, 
Samantalang itong Juda ay setrong dadakilain. 

Ang Moab ay isang lugar na gagawin kong hugasan, 
Samantalang itong Edom ay lupa kong tatapakan, 
Akala ng Filistia tiyak siyang magdiriwang, 
Sapagkat ang iniisip ako'y pagtatagumpayan.” 

Sino kaya ang sasama sa lakad ko, PANGINOON? 

Sa lungsod na mayroong kuta, sino'ng maghahatid ngayon? 
Sino kaya'ng magdadala sa akin sa lupang Edom? 

Kung kami ay itinakwil, hindi mo na alintana, 

Paano ang hukbo namin kung ikaw ay di kasama? 


O Diyos, kami'y tulungan mo sa paglaban sa kaaway, 
Pagkat ang tulong ng tao ay walang kabuluhan. 
Kung ang Diyos ang kasama, kasama sa panig namin, 
Matatamo ang tagumpay, ang kaaway tatalunin. 


(Papuri sa Ama at...) 
Antipona 1: Nakahanda ako ngayon, O Diyos, ako ay handa na. 


Antipona 2: Dinamtan ako ng Panginoon ng pagpapala at kaligtasan. 


Awit: Isaias 61:10 - 62:5 
(Ang ligaya ng propeta sa pangitain ng bagong Jerusalem) 


Pinuspos ako ng PANGINOON ng kanyang Espiritu, 
Anaki'y dalagang gayak ay pangkasal, 
Siya'y parang dinamtan ng kaligtasan at pagtatagumpay. 


Kung paanong ang binhi ay tiyak na tutubo at sisibol, 
Gayon ang pagliligtas ng PANGINOON 

Sa bayang kanyang hinirang. 

Dahil dito, lahat ng bansa ay magpupuri sa kanya. 


Magsasalita ako para lumakas ang loob ng Jerusalem. 
Hindi ako tutugot hangga'y hindi siya naililigtas, 
Hangga't ang tagumpay niya ay hindi nagliliwanag 
Na tulad ng sulo sa gabi. 


Ang lahat ng bansa'y pawang makikita ang iyong tagumpay, 

At mamamalas ng lahat ng hari ang iyong kadakilaan, 

Ikaw'y tatawagi't bibigyan ng PANGINOON ng bagong pangalan. 
Ikaw ay magiging magandang korona sa kamay ng Diyos, 

Korona ng PANGINOON na nakalulugod. 

Hindi ka na tatawaging “Itinakwil”, 

Ni ang lungsod mo'y hindi rin tatawaging “Asawang Pinabayaan.” 
Ang itatawag sa iyo'y “Kinalulugdan ng Diyos” 

At ang lupain mo'y tatawaging “Maligayang Asawa” 

Pagkat ang Diyos ay nalugod sa iyo, 


At sa lupain mo, siya ay magiging tulad ng asawa. 
At ikaw, Israel, ay ituturing niyang kasintahan, 
Ang manlilikha mo'y pakakasal sa iyo. 

Kung gaano kaligaya ang kasintahang lalaki 

Sa araw ng kanyang kasal, 

Gayon magagalak sa iyo ang Diyos. 


(Papuri sa Ama at...) 
Antipona 2: Dinamtan ako ng Panginoon ng pagpapala at kaligtasan. 
Antipona 3: Aking aawitan ang Diyos habang ako'y buhay. 


Salmo 146 
(Ang nagtitiwala sa Diyos ay nakatatalos ng kaligayahan) 


O kaluluwa ko, ang Diyos papurihan! 
Pupurihin siya't aking aawitan, 
Aking aawitan habang ako'y buhay. 


Sa mga pangulo'y h'wag kang manghahawak, 
Kahit na kaninong di makapagligtas, 

Kung sila'y mamatay, balik sa alabok, 
Anumang balangkas nila'y natatapos. 


Mapalad ang tao, na ang kanyang Diyos 

Na laging katulong ay ang Diyos ni Jacob: 

Sa Diyos na PANGINOON, umaasang lubos. 
Sa Diyos na lumikha niyong kalangitan, 

Ng lupa at dagat, at lahat ng bagay 

Ang kanyang pangako ay maaasahan. 

Panig sa naaapi, kung siya'y humatol, 
May pagkaing handa, sa nangagugutom. 
Pinalaya niya ang mga nabihag, 
Isinasauli, paningin ng bulag, 


Lahat ng inapi ay itinataas, 

Ang mga hinirang niya'y nililingap. 
Isinasanggalang ang mga dayuhang 
Sa lupain nila'y doon tumatahan, 


Tumutulong siya sa balo't ulila, 

Masamang balangkas pinipigil niya. 

Walang hanggang Hari, ang Diyos na PANGINOON! 

Ang Diyos mo, Sion, ay mananatili! 
(Papuri sa Ama at...) 
Antipona 3: Aking aawitan ang Diyos habang ako'y buhay. 
MAIKLING PAGBASA NG SALITA NG DIYOS (Deuteronomio 4:39-40a) 

Dapat ninyong malaman na sa langit at sa lupa'y walang ibang diyos liban sa PANGINOON. 

Kaya nga, dapat ninyong sundin ang kanyang mga utos at tuntuning sinasabi ko sa inyo 
ngayon. 


TUGUNAN 


Pupurihin ko ang Panginoon, habang ako'y nabubuhay. 
- Pupurihin ko ang Panginoon, habang ako'y nabubuhay. 


Ang aking mga labi'y laging aawit ng papuri, 
- habang ako'y nabubuhay, 


Papuri sa Ama, at sa Anak at sa Espiritu Santo. 
- Pupurihin ko ang Panginoon, habang ako'y nabubuhay. 

PAPURING AWIT NI ZACARIAS 


Antipona:: 8 Nang dalhin si Hesus ng kanyang mga magulang sa templo, kinalong siya ni 
Simeon sa kanyang mga bisig at nagpuri sa Diyos. 


Purihin ang Panginoong Diyos ng Israel! 
Sapagka't nilingap niya at pinalaya ang kanyang bayan. 


At nagpadala siya sa atin ng isang makapangyarihang Tagapagligtas, 
Mula sa lipi ni David na kanyang lingkod. 


Ipinangako niya sa pamamagitan ng kanyang banal na propeta noong una, 
Na ililigtas niya tayo sa ating mga kaaway, 
At sa kamay ng lahat ng napopoot sa atin. 


Ipinangako rin niya na kahahabagan ang ating mga magulang, 
At aalalahanin ang kanyang banal na tipan. 


Iyan ang sumpang binitiwan niya sa ating amang si Abraham, 

Na ililigtas tayo sa ating mga kaaway, 

Upang walang takot na makasamba sa kanya, 

At maging banal at matuwid sa kanyang paningin, habang tayo'y nabubuhay. 


Ikaw naman, anak, ay tatawaging propeta ng Kataas-taasan, 

Sapagka't mauuna ka sa Panginoon upang ihanda ang kanyang mga daraanan, 
At ituro sa kanyang bayanang landas ng kaligtasan, 

Ang kapatawaran ng kanilang mga kasalanan. 


Sapagka't lubhang mahabagin ang ating Diyos, 

Magbubukang-liwayway sa atin ang araw ng kaligtasan. 

Upang magbigay-liwanag sa mga nasa kadiliman at nasa ilalim ng kamatayan, 
At patnubayan tayo tungo sa daan ng kapayapaan. 


(Dadasalin ang Papuri at uulitin ang Antipona) 





PANGKALAHATANG PANALANGIN 


Nililiwanagan tayo ni Kristo sa pamamagitan ng kanyang salita at tumawag tayo sa 
kanya nang may wagas na pag-ibig: 


Hari ng walang hanggang kadakilaan, kami'y pakinggan. 


Pinagpala ka, ang Simula at Wakas ng pananampalataya namin, 
- dahil tinawag mo kami mula sa kadiliman 
upang manahan sa liwanag na di nagmamaliw. 


Tinulutan mong makakita ang bulag at ang bingi ay makarinig, 
- tulungan mo kami sa kawalan namin ng pananalig. 


Panginoon, panatilihin kaming kaisa mo sa pag-ibig, 
at pagbuklurin ang aming pamayanan, 
- huwag hayaang kami'y ilayo sa isa't isa dahil sa alitan. 


Dulutan kami ng lakas sa sandali ng tukso, at tatag sa itna ng pagsubok, 
- at sa panahon ng kasaganaa'y magkaroon ng kababaang-loob. 


AMA NAMIN 


PANGWAKAS NG PANALANGIN 


Ama, 

ang iyong Anak na si Hesukristo 

ay naging tao para sa amin, 

at dinala sa templo. 

Palayain nawa niya mula sa kasalanan 

ang mga puso namin 

at akayin kami sa iyong piling 

sa pamamagitan ni Hesukristo 

kasama ng Espiritu Santo magpasawalang hanggan. 
Amen. 

PAGHAYO 


(Kung may pari o diakono) 


Sumainyo ang Panginoon 
- At sumaiyo rin. 


Pagpalain kayo ng Makapangyarihang Diyos 
Ama, Anak at Espiritu Santo. 
- Amen. 


(Kung walang pari o diakono) 


Pagpalain nawa tayo ng Panginoon, 

iligtas tayo mula sa lahat ng kasamaan 

at akayin tayo sa buhay na walang hanggan. 
- Amen. 





Panalangin sa Takipsilim 


PASIMULA 


O Diyos, halina at ako'y tulungan. 
- O Panginoon, magmadali ka sa iyong pagdamay. 


Papuri sa Ama, at sa Anak, at sa Espiritu Santo. 
- Kapara noong una, ngayon at magpasawalang hanggan. Amen. 


AWIT 


O sambahin ang hari, na makapangyarihan, 
Tagapagtanggol natin, at ang tanging sanggalang, 
O ipagbunyi natin, kanyang kaliwanagan, 

Sa gitna man ng dilim, siya'y papupurihan. 


Ang daigdig na ito, ay nilikha ng Diyos, 

Ayon sa kanyang plano, na di kayang matarok, 
Ano'ng dila'ng uusal, sa biyaya n'yang dulot 
Kahit sa kalikasa'y dumadaloy ang handog. 


Sa 'yo nagtitiwala, di kami binibigo, 

Awa mo ay sagana, sa "mi'y di lumalayo. 
Lakas nami't pag-ibig, alay nami'y pagsuyo. 
Ang lagi kang sambahi'y kasiyahan ng puso. 


MGA ANTIPONA AT SALMO 


Antipona 1: Panginoon, kamangha-mangha ang karunungan mo, di kayang unawain ng isip 


ko. 





Salmo 139:1-18, 23-24 
(Nakikita ng Diyos ang lahat) 


I 


Ako'y iyong siniyasat, batid mo ang aking buhay, 

Ang lahat kong lihim, PANGINOON, ay tiyak mong nalalaman. 
Ang lahat ng gawain ko, sa iyo ay hindi lingid, 

Kahit ikaw ay malayo, batid mo ang aking isip. 

Ako'y iyong nakikita, gumagawa o hindi man, 

Ang lahat ng gawain ko'y pawang iyong nalalaman. 


Di pa ako umiimik, yaong aking sasabihi'y 

Alam mo nang lahat iyon, lahat ay di malilihim. 
Ika'y laging kapiling ko, katabi ko oras-oras, 

Ang likas mong kalakasan ang sa aki'y nag-iingat. 
Nagtataka ang sarili't alam mo ang aking buhay, 
Di ko kayang unawain iyang iyong karunungan. 


Saan ako magpupunta, upang ako'y makatakas? 

Sa Banal mong Espiritu'y hindi ako makaiwas. 

Kung langit ang puntahan ko, pihong ikaw'y naroroon, 
Sa Sheol ay naroon ka kung do'n ako manganganlong, 


Kung ako ay makalipad, umiwas na pasilangan, 

O kaya ang tirahan ko'y ang duluhan ng kanluran, 
Pihong ikaw ay naroon, upang ako'y pangunahan, 
Matatagpo kita roon upang ako ay tulungan. 


Kung ang aking pagtaguan ay ang dilim na pusikit, 
Padiliming parang gabi ang liwanag sa paligid, 
Maging itong kadiliman sa iyo ay hindi dilim, 

At sa iyo yaong gabi'y parang araw na maningning, 
Madilim ma't maliwanag, sa iyo ay pareho rin. 


(Papuri sa Ama at...) 

Antipona 1: Panginoon, kamangha-mangha ang karunungan mo, di kayang unawain ng isip 
ko. 


Antipona 2: Ako ang Panginoon: sinisiyasat ko ang isipan at tinitingnan ang kalooban, 
aking ibinibigay kaninuman ang naaayon sa kanyang inasal. 


II 


Ang anumang aking sangkap, ikaw O Diyos ang lumikha, 
Sa tiyan ng aking ina'y hinugis mo akong bata. 

Pinupuri kita, O Diyos, marapat kang katakutan, 

Ang lahat ng gawain mo ay kahanga-hangang tunay, 

Sa loob ng aking puso, lahat ito'y nakikintal. 


Ang buto ko sa katawan noong iyon ay hugisin, 
Sa loob ng bahay-bata doo'y iyong napapansin, 
Lumalaki ako roong sa iyo'y di nalilihim. 


Ako'y iyong nakita na, hindi pa man sumisilang, 

Batid mo kung ilang taon ang haba ng aking buhay, 

Pagkat ito'y nakatitik sa aklat mo na talaan, 

Matagal nang balangkas mong ikaw lamang ang may alam. 


Tunay, PANGINOON, di ko kayang matarok ang iyong isip, 
Ang dami ng iyong balak ay hindi ko nababatid, 

Kung ito ay bibilangin, ay sindami ng buhangin, 

Sasaiyo pa rin ako kung umaga na magising. 


O Diyos, ako'y siyasatin, alamin ang aking isip, 
Subukin mo ako ngayon, kung ano ang aking nais, 
Kung ako ay hindi tapat, ito'y iyong nababatid, 

Sa buhay na walang hanggan, samahan mo at ihatid. 


(Papuri sa Ama at...) 


Antipona 2: Ako ang Panginoon: sinisiyasat ko ang isipan at tinitingnan ang kalooban, 
aking ibinibigay kaninuman ang naaayon sa kanyang inasal. 


a wg 





Antipona 3: Sa pamamagitan ni Kristo ay nilikha ang lahat at siya ang may hawak ng lahat 
nang sa kanya'y nalikha. 


Awit: Colosas 1:12-20 
(Si Kristo ang panganay na Anak ng sangnilikha at ng mga patay) 


Magpasalamat kayo sa Ama, 
Sapagkat minarapat niyang ibilang kayo 
Sa mga hinirang na magmamana ng kaharian ng kaliwanagan. 


Iniligtas niya tayo sa kapangyarihan ng kadiliman 

At inilipat sa kaharian ng kanyang minamahal na Anak. 
Sa pamamagitan ng Anak, 

Tayo'y pinalaya at pinatawad sa ating mga kasalanan. 


Si Kristo ang larawan ng Diyos na di-nakikita, 

At siyang may kapangyarihan sa lahat ng nilikha. 
Sapagkat ang lahat ng nasa langit at nasa lupa, 
Nakikita man o hindi, 


Pati ang mga naghahari at namamahala, 

Mga namumuno at may kapangyarihang espirituwal 

Ay pawang nilikha ng Diyos sa pamamagitan niya at para sa kanya. 
Siya'y una sa lahat, at sa kanya nasasalalay 

Ang kaayusan ng lahat ng bagay. 


Siya ang ulo ng simbahan na kanyang katawan. 

Siya ang Una, ang panganay na Anak 

Ang unang nabuhay na muli 

Upang siya ang maging pinakadakila sa lahat ng bagay. 


Ipinasiya ng Diyos na ang kanyang kalikasan 
Ay manatili rin sa Anak, at inibig niyang ang sandaigdigan 
Ay makipagkasundo sa kanya sa pamamagitan ng Anak. 


Sa pamamagitan ng pagkamatay nito sa krus, 
Nagkasundo nga ang Diyos at ang lahat ng nilikha 
Sa langit at sa lupa. 


(Papuri sa Ama at...) 

Antipona 3: Sa pamamagitan ni Kristo ay nilikha ang lahat at siya ang may hawak ng lahat 
nang sa kanya'y nalikha. 


MAIKLING PAGBASA NG SALITA NG DIYOS (1 Juan 2:3-6) 


Nakatitiyak tayong nakikilala natin ang Diyos kung sinusunod natin ang kanyang mga 
utos. Ang nagsasabing, “Nakikilala ko siya,” ngunit sumusuway naman sa kanyang mga utos 
ay sinungaling, at wala sa kanya ang katotohanan. Ngunit ang tumutupad sa salita ng Diyos ay 
umiibig sa kanya nang wagas. Ganito natin nalalamang tayo'y nasa kanya. Ang nagsasabing 
nananatili siya sa Diyos ay dapat mamuhay tulad ng pagkapamuhay ni Hesukristo. 


TUGUNAN 


Angkinin mo kami, Panginoon, at itangi sa iyong paningin. 
- Angkinin mo kami, Panginoon, at itangi sa iyong paningin. 


Pagbuklurin kami sa ilalim ng iyong kandili at angkinin. 
- atitangi sa iyong paningin. 


Papuri sa Ama, at sa Anak, at sa Espiritu Santo. 
- Angkinin mo kami, Panginoon, at itangi sa iyong paningin. 


PAPURING AWIT NI MARIA 


Antipona: 78 Ngayon dinala ng Mahal na Birheng Maria ang Sanggol na si Hesus sa templo. 
At sa patnubay ng Banal na Espiritu, kinalong ni Simeon ang sanggol sa kanyang 
bisig at nagpasalamat sa Diyos. 


Ang puso ko'y nagpupuri sa Panginoon, 
At nagagalak ang aking espiritu dahil sa Diyos na aking tagapagligtas. 
Sapagka't nilingap niya ang kanyang abang lingkod! 


At mula ngayon, ako' y tatawaging mapalad ng lahat ng salinlahi, 
Dahil sa mga dakilang bagay na ginawa sa akin ng Makapangyarihan 
Banal ang kanyang pangalan! 


Kinahahabagan niya ang mga may takot sa kanya, 
Sa lahat ng sali't saling lahi. 


SA 





Ipinakita niya ang lakas ng kanyang mga bisig, 
Pinangalat niya ang mga palalo ang isipan. 


Ibinagsak niya ang mga hari mula sa kanilang trono, 
At itinaas ang mga nasa abang kalagayan. 


Binusog niya ng mabubuting bagay ang mga nagugutom, 
At pinalayas niyang wala ni anuman ang mayayaman. 


Tinulungan niya ang kanyang bayang Istael, 
Bilang pagtupad sa pangako niya saating mga magulang, 
Kay Abraham at sa kanyang lahi, magpakailanman! 


(Dadasalin ang Papuri at uulitin ang Antipona) 


PANGKALAHATANG PANALANGIN 


Purihin natin ang walang hanggang Ama na dinarakila sa buong kalangitan dahil sa 
kanyang awa sa kanyang bayan: 


Magalak ang mga umaasa sa iyo, Panginoon. 


Alalahanin mo, Panginoon, na iyong isinugo ang iyong Anak sa daigdig 
upang maging Manunubos, at hindi bilang Hukom ng sangkatauhan, 
- ang kanya nawang maluwalhating kamatayan ang magdala sa amin sa kaligtasan. 


Hinirang mo ang mga pari upang maging lingkod ni Kristo 
at tagapangasiwa ng iyong mga kamangha-manghang biyaya, 
- paunlarin sila sa karunungan, pag-ibig at pananampalataya. 


Tinawag mo ang mga kalalakihan at kababaihan sa kalinisan 
para sa kapakanan ng iyong kaharian, 
- tulutan silang masundan ang iyong Anak nang buong katapatan. 


Sa simula't simula pa, niloob mong maging isa sa kasal ang lalaki at babae, 
- pagbuklurin ang lahat ng mag-anak sa wagas na pagmamahalan. 


Isinugo mo si Kristo Hesus sa daigdig upang patawarin ang mga sala ng tao, 
- palayain sa kanilang kasalanan ang lahat ng mga yumao. 

AMA NAMIN 


PANGWAKAS NG PANALANGIN 


Ama, 

ang iyong Anak na si Hesukristo 

ay naging tao para sa amin, 

at dinala sa templo. 

Palayain nawa niya mula sa kasalanan 

ang mga puso namin 

at akayin kami sa iyong piling 

sa pamamagitan ni Hesukristo 

kasama ng Espiritu Santo magpasawalang hanggan. 
Amen. 


PAGHAYO 


(Kung may pari o diakono) 


Sumainyo ang Panginoon 
- At sumaiyo rin. 


Pagpalain kayo ng Makapangyarihang Diyos 
Ama, Anak at Espiritu Santo. 
- Amen. 


(Kung walang pari o diakono) 


Pagpalain nawa tayo ng Panginoon, 

iligtas tayo mula sa lahat ng kasamaan 

at akayin tayo sa buhay na walang hanggan. 
- Amen 





Panalangin sa Gabi 


PASIMULA 


O Diyos, halina at ako'y tulungan. 
- O Panginoon, magmadali ka sa iyong pagdamay. 


Papuri sa Ama, at sa Anak, at sa Espiritu Santo, 
- Kapara noong una, ngayon at magpasawalang hanggan. Amen. 


AWIT 


Papuri sa iyo, O Diyos naming dakila, 
Sa lahat ng mga kaloob na pagpapala. 
O Hari ng mga hari, kami'y ingatan mo, 
Sa ilalim ng bagwis, di kami maglililo. 


Patawarin kami sa “ming mga kasalanan 
Anuman ang maling kami ang may kagagawan. 
Bigyan kaming lahat ng iyong kapayapaan 
Upang sa paggising, ikaw ay mapaglingkuran. 


Antipona 1: Panginoong Diyos, ikaw nawa ang aking maging tanggulan at lakas. 


Salmo 31:1-6 
(Mapagtiwalang Panalangin sa panahon ng kaguluhan) 


Sa iyo, O PANGINOON, ako'y lumalapit 
Upang ingatan mo, nang hindi malupig: 
Ang aking dalanging laging sinasambit: 
“Tigtas mo ako, O Diyos na matuwid.” 


Sagipin mo ako, ako ay pakinggan! 
Tanging kublihan ko, ako ay ingatan, 
Tagapagtanggol ko't aking kaligtasan. 
Tagapagtanggol ko at aking kanlungan, 
Ayon sa sabi mo, ako'y patnubayan. 

O aking patnubay, ako ay iligtas, 

Sa patibong nila at umang na bitag, 
Kupkupin mo ako at iyong ingatan, 
Ang pagliligtas mo sa aki'y pakamtan, 
Ikaw ang aking Diyos, na tapat at tunay. 


(Papuri sa Ama at...) 
Antipona 1: Panginoong Diyos, ikaw nawa ang aking maging tanggulan at lakas. 
Antipona 2: Sa gitna ng paghihirap, sa iyo, Panginoon, ako ay tumatawag. 


Salmo 130 
(Isang Panawagan mula sa paghihirap) 


Sa gitna ng paghihirap, tinawag ko'y PANGINOON. 
Kaya, PANGINOON, ako'y dinggin pagka ako'y tumataghoy, 
Dinggin mo ang pagtawag ko't paghingi ng iyong tulong. 


Kung ikaw ay may talaan nitong aming kasalanan, 
Lahat kami ay tatanggap ng hatol mong nakalaan. 
Ngunit iyong pinatawad, kasalanan ay nilimot, 
Pinatawad mo nga kami upang sa 'yo ay matakot. 


Sabik akong naghihintay sa tulong mo, PANGINOON, 
Pagkat ako'y may tiwala sa pangako mong pagtulong. 
Yaring aking pananabik, PANGINOON, ay higit pa 

Sa serenong naghihintay ng pagsapit ng umaga. 
Magtiwala ka, Israel, magtiwala sa iyong Diyos, 
Matatag at di kukupas ang pag-ibig niyang dulot, 

Lagi siyang nahahandang sa sinuman ay tumubos. 
Ililigtas ang Israel, yaong kanyang mga hirang, 
iligtas niya sila sa kanilang kasalanan. 


(Papuri sa Ama at...) 


Antipona 2: Sa gitna ng paghihirap, sa iyo, Panginoon, ako ay tumatawag. 

PAGBASA NG SALITA NG DIYOS (Efeso 4:26-27) 


Kung magagalit man kayo, iwasan ninyong kayo'y magkasala. Agad ninyong pawiin sa 
kalooban ang galit. Huwag ninyong bigyan ng pagkakataon ang diyablo. 


TUGUNAN 


Sa iyong mga kamay, Panginoon, inihahabilin ko ang aking kaluluwa. 
- Sa iyong mga kamay, Panginoon, inihahabilin ko ang aking kaluluwa. 


Tinubos mo kami, Panginoong Diyos ng katotohanan, 
- inihahabilin ko ang aking kaluluwa. 


Papuri sa Ama, at sa Anak at sa Espiritu Santo, 
- Sa iyong mga kamay, Panginoon, inihahabilin ko ang aking kaluluwa. 


PAPURING AWIT NG EBANGHELYO 


Antipona: 8 Habang kami'y gising, Panginoon, kami ay ingatan, bantayan kami habang 


kami'y nahihimlay, upang sa paggising, manatili kaming kasama ni Kristong 
nagbabantay, at sa pagtulog, makapahinga kami sa kanyang kapayapaan 
(aleluya). 


Kunin mo na, Panginoon ang iyong abang alipin, 
Ayon sa iyong ipinangako: 


Yamang nakita na ng aking mga mata ang iyong pagliligtas, 
Na inihanda mo para sa lahat ng bansa: 


Liwanag itong tatanglaw sa mga Hentil, 
At magbibigay karangalan sa iyong bayang Israel. 


(Dadasalin ang Papuri at uulitin ang Antipona) 





PANGWAKAS NA PANALANGIN 


Panginoong Hesukristo, 

ang mga alagad mo'y iyong pinagkalooban 

ng isang halimbawa ng kababaang-loob 

at kahinahunan, isang gampaning madali, 
isang pasaning magaan. 

Tanggapin ang mga panalangin at ginawa 

sa araw na ito at bigyan kami ng pamamahinga 
na magpapalakas sa amin upang makapaglingkod 
kami nang higit na matapat sa iyo. 

Hinihiling namin ito sa pamamagitan 

ni Kristong aming Panginoon. 

Amen. 


PAGHAYO 


Gawaran nawa tayo ng Makapangyarihang Diyos 
ng gabing panatag at mapayapang pagkahimlay. 
- Amen. 


AWIT O PANALANGIN NG PAPURI KAY MARIA 


Aba Ginoong Maria, napupuno ka ng grasya. 
Ang Panginoong Diyos ay sumasaiyo. 

Bukod kang pinagpala sa babaeng lahat 

At pinagpala naman ang iyong Anak na si Hesus. 


Santa Maria, Ina ng Diyos, 
Ipanalangin mo kaming makasalanan 
Ngayon at kung kami'y mamamatay. Amen. 


